максимална плътност на потока 45 J/cm2.
 То работи само в комбинация с машина („основно устройство“), от която му се подават захранване, сигнали за управление и охлаждаща течност. „Основното устройство“ се състои от електрозахранване, блок за управление с дисплей и охлаждащо устройство. То може да работи и с „лазерни наконечници“.
 Когато е свързано с „основното устройство“, приспособлението се използва за специфични козметични процедури, например за трайно премахване на окосмяването.
 8543 90 00
 Класирането се определя от Общи правила 1 и 6 за тълкуване на Комбинираната номенклатура, забележка 2, буква б) към раздел XVI и от описанието на кодове по КН 8543 и 8543 90 00.
 Тъй като генерираната от импулсната лампа интензивна импулсна светлина не е лазерен лъч, се изключва класиране в позиция 9013 като лазер.
 Предвид характеристиките и обективните му свойства, а именно конструкцията му от електронно естество, приспособлението не е сходно на сменяем инструмент (вж. забележка 1, буква о) към раздел XVI). Когато работи съвместно с „основното устройство“, приспособлението се определя като машина, изпълняваща специфична функция, неупомената, нито включена другаде в глава 85.
 Приспособлението е от основно значение за работата на машината, тъй като машината не може да функционира без него.
 Поради това приспособлението следва да бъде класирано в код по КН 8543 90 00 като част за други електрически машини и апарати със специфична функция, неупоменати, нито включени другаде в глава 85.
 2.
 Ръчно, сменяемо приспособление, състоящо се от твърдотелен лазер, леща, превключвател за избор на размера на светлинното петно и бутон за задействане (така нареченият „лазерен наконечник“).
 Устройството генерира лазерно лъчение с различна широчина на импулса, достигаща до 100 ms, с дължина на вълната 1 064 nm, регулируем размер на светлинното петно с диаметър 1, 5, 3, 6 и 9 mm и максимална плътност на потока 700 J/cm2.
 То работи само в комбинация с машина („основно устройство“), от която му се подават захранване, сигнали за управление и охлаждаща течност. „Основното устройство“ се състои от електрозахранване, блок за управление с дисплей и охлаждащо устройство. То може да работи и с „наконечници за интензивна импулсна светлина (IPL)“.
 Когато е свързано с „основното устройство“, приспособлението се използва конкретно за козметично лечение на разширени вени на краката.
 8543 90 00
 Класирането се определя от Общи правила 1 и 6 за тълкуване на Комбинираната номенклатура, забележка 2, буква б) към раздел XVI и от описанието на кодове по КН 8543 и 8543 90 00.
 Тъй като лазерът е специално проектиран да генерира лазерно лъчение с определени широчина на импулса и размери на светлинното петно, приспособлението е адаптирано за изпълнение на специфична функция. Когато работи съвместно с „основното устройство“, приспособлението се определя като машина, изпълняваща специфична функция, неупомената, нито включена другаде в глава 85.
 Следователно се изключва класиране в позиция 9013 като лазер (вж. също Обяснителните бележки към ХС за позиция 9013, параграф 2, четвърта алинея).
 Предвид характеристиките и обективните му свойства, а именно конструкцията му от електронно естество, приспособлението не е сходно на сменяем инструмент (вж. забележка 1, буква о) към раздел XVI).
 Приспособлението е от основно значение за работата на машината,